**Naziv obveznika:**  Matični broj: 01761021

**GLAZBENA ŠKOLA JASTREBARSKO** OIB: 30027035089

**Sjedište obveznika:** Šifra djelatnosti: 8532

10450 Jastrebarsko Broj RKP-a: 23903

**Adresa sjedišta obveznika:** Razina: 21

Zrinski-Frankopanska 13 Razdjel: 000

Kontakt:017271605

**BILJEŠKE UZ FINANCIJSKE IZVJEŠTAJE ZA**

**RAZDOBLJE 1. SJEČNJA 2021. – 31. PROSINAC 2021.**

Glazbena škola Jastrebarsko posluje u skladu sa Zakonom o odgoju i obrazovanju u osnovnoj i srednjoj školi te Statutom Škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Poslovanje Glazbene škola Jastrebarsko obavlja se preko računa u Hrvatskoj poštanskoj banci IBAN broj:HR5723900011100312622. Škola nije u sustavu PDV-a.

Podaci za popunjavanje financijskih izvještaja preuzeti su iz Glavne knjige koju informatički podržava Optimus Lab i Libusoft Cicom.

U Glazbenoj školi Jastrebarsko zaposlena su 23 djelatnika, 17 učitelja te ravnateljica, tajnica, voditeljica računovodstva, dvije spremačice i domar.

Odgovorna osoba do 31.8.2021. bio je Dragutin Fabijanić a od 1.9.2021. ravnateljica Škole je Iva Barač.

* **Bilješke uz izvještaj o prihodima i rashodima, primicima i izdacima- PR-RAS**

|  |  |  |
| --- | --- | --- |
| **Ostvareno u 2021. godini** | **AOP** | **Iznos** |
| **Ukupni prihodi i primici** | **632** | **4.129.625 kn** |
| Proračun Grad Jastrebarsko – rashodi poslovanja |  | 833.616 kn |
| Proračun Grada Jastrebarsko- rashodi za nefinancijsku imovinu |  | 54.000 kn |
| Tekuće pomoći iz državnog proračuna proračunskim korisnicima proračuna JLP(L)S - MZO |  | 2.910.480 kn |
| Tekuće pomoći proračunskim korisnicima iz proračuna JLP(L)S koji im nije nadležan – ministarstvo kulture |  | 30.000 kn |
| Prihodi od financijske imovine -kamate |  | 1 kn |
| Sufinanciranje cijene usluge, participacije i slično- školarina i najam instrumenta učenika |  | 279.690 kn |
| Ostali nespomenuti prihodi po posebnim propisima – kotizacija Škola saksofona „Jaski 2021“. |  | 19.200 kn |
| Prihodi od pruženih usluga – najam dvorane |  | 2.638 kn |
| **Ukupni rashodi i izdaci** | **633** | **4.148.060 kn** |
| Plaće |  | 2.848.518 kn |
| Ostali rashodi za zaposlene |  | 218.130 kn |
| Doprinosi na plaće |  | 470.130 kn |
| Naknada troškova zaposlenima |  | 161.507 kn |
| Rashodi za materijal i energiju |  | 105.743 kn |
| Rashodi za usluge |  | 198.764 kn |
| Ostali nespomenuti rashodi poslovanja |  | 55.544 kn |
| Ostali financijski rashodi |  | 4.997 kn |
| Postrojenja i oprema |  | 61.556 kn |
| Dodatna ulaganja na građevinskim objektima |  | 23.171 kn |
| **Manjak prihoda i primitaka** | **635** | **18.435 kn.** |
| **Višak prihoda i primitaka-preneseni ( 2020. godina)** | **636** | **27.159 kn** |
| **Višak prihoda i primitaka raspoloživ u sljedećem razdoblju** | **638** | **8.724 kn** |

U Bilješkama uz izvještaj o prihodima i rashodima, primicima i izdacima navode se razlozi zbog kojih je došlo do većih odstupanja u tekućem izvještajnom razdoblju u odnosu na ostvareno izvještajno razdoblje prethodne godine. Veća odstupanja podrazumijevaju odstupanja od 10% u odnosu na prethodnu godinu na trećoj razini računskog plana.

**Bilješke broj 1. AOP- 107 – Upravne i administrativne pristojbe**

U prethodnom izvještajnom razdoblju ostvareno je 221.070 kn po navedenoj stavci dok je u tekućem izvještajnom razdoblju ostvareno 298.890 kn. Do povećanja prihoda na ovoj stavci došlo je zbog vraćanja na redovito plaćanje participacija za školarinu i najam instrumenata učenika u 2021. godini. Naime, u svrhu olakšanja otežane ekonomske situacije uzrokovane Covid-19 pandemijom i proglašenjem lockdowna 2020. godine, školski odbor Glazbene škole Jastrebarsko je na inicijativu Osnivača donio odluku o oslobađanju od plaćanja participacija za školarinu i najam instrumenata u periodu od ožujka do lipnja 2020. godine.

**Bilješka broj 2. AOP 120 – Prihodi od prodaje proizvoda i robe te pruženih usluga**

U prethodnom izvještajnom razdoblju ostvareno je 520 kn po navedenoj stavci dok je u tekućem izvještajnom razdoblju ostvareno 2.638 kn. Povećanje kao i ostala povećanja rezultat je otvaranje Škole nakon lockdowna 2020. godine te vraćanja uobičajenoj praksi iznajmljivanja dvorane u 2021. godini, što nije bilo dozvoljeno u prethodnoj godini.

**Bilješke broj 3. AOP 129 – Prihodi iz nadležnog proračuna za financiranje redovne djelatnosti proračunskih korisnika**

U prethodnom izvještajnom razdoblju ostvareno je 685.305 kn po navedenoj stavci dok je u tekućem izvještajnom razdoblju ostvareno 887.616 kn. Do većeg odstupanja došlo jer su nabavljeni novi instrumenti te radi isplate otpremnine za odlazak djelatnika u mirovinu.

**Bilješke broj 4. AOP 153 – Ostali rashodi za zaposlene**

U prethodnom izvještajnom razdoblju ostvareno je 136.897 kn. po navedenoj stavci dok je u tekućem izvještajnom razdoblju ostvareno 218.130 kn. Do većeg odstupanja došlo je radi isplate otpremnine za odlazak u mirovinu, te isplate jubilarnih nagrada.

**Bilješke broj 5. AOP 159 – Naknade troškova zaposlenima**

U prethodnom izvještajnom razdoblju ostvareno je 110.764 kn po navedenoj stavci dok je u tekućem izvještajnom razdoblju ostvareno 161.507 kn.

**AOP 160 i AOP 162** – Službena putovanja i stručno usavršavanje zaposlenika

U 2021. godini ponovno je omogućeno sudjelovanje uživo na stručnim seminarima djelatnicima škole što u 2020. godini nije bilo moguće radi pandemije uzrokovane Covidom -19.

**AOP 161** –Naknada za prijevoz, za rad na terenu i odvojeni život

Do povećanja u 2021. godini je došlo zbog toga što se nastava u 2020. godini zbog lockdowna održavala online i zaposlenici su radili od kuće.

**Bilješka broj 6. AOP 164 – Rashodi za materijal i energiju**

U prethodnom izvještajnom razdoblju ostvareno je 81.763 kn po navedenoj stavci dok je u tekućem izvještajnom razdoblju ostvareno 105.743 kn.

**AOP 165**- Uredski materijal i ostali materijalni rashodi - veća potrošnja materijala i sredstava za čišćenje radi propisanih epidemioloških mjera.

**AOP 167**- Energija – u 2020. godini nastava se zbog lockdowna održavala online te su bili i manji rashodi za električnu energiju i plin.

**AOP 169** - Sitni inventar – kupljene nove sjedeće garniture za školu.

**Bilješke broj 7. AOP 172 – Rashodi za usluge**

U prethodnom izvještajnom razdoblju ostvareno je 151.224 kn po navedenoj stavci dok je u tekućem izvještajnom razdoblju ostvareno 198.764 kn.

**AOP 173** - Usluge telefona, pošte i prijevoza - do povećanja po navedenoj stavci došlo je jer su u lipnju 2021. godine učenici i profesori naše škole po prvi puta gostovali u Iloku, na poziv gradonačelnice Iloka te ravnateljice Glazbene škole Vukovar. Naši učenici sudjelovali su na koncertu podrške otvorenju područnog odjela Glazbene škole Vukovar u Iloku. Koncert je održan u atriju Muzeja grada Iloka, koji je smješten u obnovljenom Dvorcu Odescalchi, u povijesnoj jezgri grada. Putovanje je imalo za svrhu prezentirati dostignuća naših učenika i učitelja, upoznati se s radom vukovarskih i iločkih učenika i njihovih mentora, povezati naše glazbene škole i gradove te započeti profesionalnu suradnju i prijateljstvo škola. Za 2022. godinu dogovoren je uzvratni posjet učenika i djelatnika Glazbene škole Vukovar u Jastrebarsko, pri čemu će gostovati njihovi ansambli tamburaša i harmonikaša. Glazbena škola Jastrebarsko u procesu je ishodovanja suglasnosti Ministarstva znanosti i obrazovanja za otvaranje novih odjela za tamburice i harmoniku te su gostovanja i prezentacije ovih instrumenata u našoj školi iznimno potrebna i vrijedna.

**AOP 174**- Usluge tekućeg i investicijskog održavanja – do povećanja u 2021. godini je došlo zato što su određeni instrumenti su morali ići na reparaciju.

**AOP 175**-Usluge promidžbe i informiranja – do povećanja je došlo zbog zakonske obveze objave natječaja za ravnatelja škole u javnom tisku.

**AOP 179** – Intelektualne i osobne usluge intelektualne – povećanje u odnosu na 2020. godinu zbog zapošljavanja vanjskih suradnika na radna mjesta učitelja klavira i gitare ( duža bolovanja djelatnika). Po raspisanim natječajima nitko nam se nije javio te smo uz prethodno odobrenje Ministarstva znanosti i obrazovanja sklopili ugovor o djelu.

**AOP 181** - Ostale usluge - do povećanja na navedenoj stavci je došlo jer smo u 2021. godini po prvi puta za sve sudionike „Škole saksofona u Jaski“, predavače i učenike tiskali majice s logom Glazbene škole Jastrebarsko i Škole saksofona. Glazbena škola Jastrebarsko organizator je „Škole saksofona u Jaski“, seminara za učenike i studente saksofona, koji se 2021. godine održao četrnaesti put zaredom. To je najvredniji projekt naše škole, po kojem su Glazbena škola Jastrebarsko i Grad Jastrebarsko poznati u Hrvatskoj i susjednim europskim zemljama.

**Bilješke broj 8. AOP 183 - Ostali nepomenuti rashodi poslovanja**

U prethodnom izvještajnom razdoblju ostvareno je 36.146 kn po navedenoj stavci dok je u tekućem izvještajnom razdoblju ostvareno 55.544 kn.

**AOP 184** – Naknade za rad predstavničkih i izvršnih tijela, povjerenstva i slično - do povećanja po navedenoj stavci došlo je zbog većeg broja održanih sjednica Školskog odbora radi izbora novog ravnatelja škole.

**AOP 188** – Pristojbe i nakane - rashodi na navedenoj stavci nastali su radi upisa nove ravnateljice kao odgovorne osobe u Sudski registar.

**AOP 190** - Ostali nespomenuti rashodi poslovanja – povećanje u odnosnu na prethodno godinu zbog ponovnog sudjelovanja naših učenika na domaćim i međunarodnim natjecanjima i gostovanjima.

**Bilješke broj 9. AOP 363 – Postrojenja i oprema**

U prethodnom izvještajnom razdoblju ostvareno je 28.600 kn po navedenoj stavci dok je u tekućem izvještajnom razdoblju ostvareno 61.556 kn.

**AOP 364** – Uredska oprema i namještaj – u 2021. godini kupljen je novi ekran za računalo u ured ravnateljice.

**AOP 369** – Sportska i glazbena oprema - Glazbena škola Jastrebarsko u svom inventaru još uvijek ima znatan dio starijih instrumenata. Do znatnijeg povećanja došlo je jer je kupljena majstorske gitara,neophodna za učenike koji idu na natjecanja.

**Bilješke broj 10. AOP 397 – Dodatna ulaganja na građevinskim objektima**

U prethodnom izvještajnom razdoblju ostvareno je 0 kn po navedenoj stavci dok je u tekućem izvještajnom razdoblju ostvareno 23.171 kn.

**AOP 397** – Dodatna ulaganja na građevinskim objektima – izgradnja invalidske rampe.

**Bilješke uz izvještaj o obvezama**

**Bilješke broj 1. AOP 039 – Stanje dospijelih obveza na kraju izvještajnog razdoblja**

Stanje dospijlih obveza na kraju izvještajnog razdoblja ( AOP 039) iznose 17.152 kn a odnose na materijalne rashode i rashode za nabavu nefinacijske imovine koji su nastali tijekom mjeseca prosinca i čije je prekoračenje neplaćanja 1 do 60 dana. Navedene obveze biti će podmiren u siječnju 2022. godine.

**Bilješke broj 2. AOP 099 – Stanje nedospijelih obveza na kraju izvještajnog razdoblja**

Stanje nedospjelih obveza na kraju izvještajnog razdoblja ( AOP 099) u iznosu od 430.404 kn odnose se na obveze za zaposlene (plaća za 12/2021), obveze za materijalne rashode- kontinuirani rashodi poslovanja s dospijećem plaćanja u siječnju 2022. godine i ostale tekuće obveze.

**Bilješke uz Bilancu**

**Bilješke br. 1**

Obrazac BIL Glazbene škole Jastrebarsko na dan 31.12.2021. izrađen je na temeljem podataka u Glavnoj knjizi. Bilanca predstavlja vrijednosno iskazani pregled imovine

(nefinancijske i financijske), obveza i vlastitih izvora.

|  |  |  |
| --- | --- | --- |
| **Opis stavke** | **AOP** | **Iznos** |
| **Imovina** | **001** | **1.500.416 kn** |
| Nefinancijska imovina | 002 | 1.008.255 kn |
| Financijska imovina | 063 | 492.161 kn |
| **Obveze i vlastiti izvori** | **169** | **1.500.416 kn** |
| Obveze | 171 | 447.556 kn |
| Vlastiti izvori | 231 | 1.052.860 kn |

**Bilješke br.2**

U obrascu nije bilo značajnijih promjena osim povećanja ispravka vrijednosti osnovnih sredstava radi redovnog otpisa –obračuna amortizacije: Obvezne bilješke uz bilancu na obrascima:

-tablica 1- Dani zajmovi i primljene otplate

-tablica 2- Primljeni krediti i zajmovi te otplate

-tablica 3 – Primljeni robni zajmovi i financijski najmovi

-tablica 4- Dospjele kamate na kredite i zajmove

nisu prikazani na propisanim tablicama jer Glazbena škola Jastrebarsko nema kredita, zajmova i kamata na kredite i takvih podataka nema iskazanih u Bilanci.

**Bilješka br. 3. – Novac u banci i blagajni**

**AOP 064** -stanje novca u banci i blagajni na dan 31.12.2021. obuhvaća novčana sredstva u iznosu od 2.914 kn.

**Bilješka br. 4**

Na **AOP 154** - Potraživanja za upravne i administrativne pristojbe, pristojbe po posebnim propisima i naknade iskazana su potraživanja Glazbene škole Jastrebarsko za participacije i najma instrumenata učenika na dan 31.12.2021. godine u iznosu od 75.895 kn te je na AOP- 158 iskazan ispravak vrijednosti potraživanja koji iznosi 40.015. kn. a odnosi se na iskazana potraživanja na AOP- 154.

Temeljem članka 37.a Pravilnika o proračunskom računovodstvu i računovodstvu planu propisano je da se ispravak vrijednosti potraživanja provodi na kraju godine uzimajući u obzir kašnjenje u naplati preko godine dana ili u slučaju pokretanja stečajnog i/ili likvidacijskog postupka nad dužnikom. Ako se s naplatom potraživanja kasni između jedne i tri godine, vrijednost potraživanja ispravlja se po stopi od 50 %, a za kašnjenja iznad tri godine, vrijednost potraživanja ispravlja se po stopi od 100 %.

**Bilješke uz izvještaj o promjenama u vrijednosti i obujmu imovine i obveza**

**Bilješka br. 1 Promjena u obujmu imovine - AOP 018**

Smanjena su potraživanja za sufinanciranje cijene usluge participacije u iznosu od 5.010 kn koja se odnose na 2020. godinu kada su roditelji bili oslobođeni plaćanja participacije radi pandemije uzrokovane Covidom-19.

**Bilješke uz izvještaj o rashodima prema funkcijskoj klasifikaciji**

**Bilješka br. 1**

U izvještaju prema funkcijskoj klasifikaciji razvrstani su rashodi poslovanja razreda 3 i rashodi za nabavu nefinancijske imovine razred 4 u iznosu od 4.418.060 kn.

Iznosi navedeni u Obrascu RAS-funkcijski odgovaraju ukupno iskazanim rashodima u Obrascu PR-RAS na AOP-407 – ukupni rashodi.

Jastrebarsko, 31.1.2022.

Kontakt telefon: 01/6271605

Voditelj računovostva: Ravnateljica:

Vlasta Fabijanić Iva Barač, prof.